paragraph_text: Društvo je sudjelovalo na gotovo svim smotrama folklora i priredbama koje su se održavale u Slavoniji, a bilo je i na Zagrebačkoj smotri folklora. Svirači iz tog vremena bili su u Americi na Festivalu Američkog folklora za što su dobili pismo zahvale od Smitsonovog instituta za impresivno i uspješno sudjelovanje na Festivalu američkog folklora „Stari običaji u novom svijetu“.